《晓发施秉 其二》
清代·姚学塽

宿雾迷深林，飒飒疑风雨。朝曦射重冈，历历见村坞。

小邑石为田，念此农民苦。所欣俗淳朴，萧然似太古。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。